 การวิจัยและพัฒนา

ทางบริษัทได้ให้ความสำคัญกับการพัฒนาผลิตภัณฑ์เป็นอย่างมากในปี 2552
โดยได้เน้นในเรื่องของการพัฒนาบุคคลากรร่วมกับทางแผนกพัฒนาการเรียนรู้อย่างต่อเนื่อง
เพื่อให้วิศวกร, สถาปนิก, นักออกแบบสินค้า และเจ้าหน้าที่ ต่าง ๆ
ได้มีความรู้ความสามารถที่เหมาะสมถูกต้อง สามารถนำไปประยุกต์ใช้ในการทำงานจริงได้
ภายใต้นโยบายตามสโลแกน “Human, Space, and Technology”
ซึ่งเป็นนโยบายที่พัฒนาต่อเนื่องมาจากปี 2548 ถึงในปัจจุบันและ ในอนาคต นอกจากนี้
บริษัทยังให้ความสำคัญในด้านการพัฒนาระบบการทำงาน ในปี 2552
ทางบริษัทฯได้พัฒนาระบบการบริหารจัดการฐานข้อมูลในเชิงอุตสาหการภายใต้ชื่อ Product Data
Management (PDM)อย่างต่อเนื่อง
ทั้งนี้เพื่อเตรียมความพร้อมกับการนำข้อมูลทั้งหมดไปใช้ในการผลิตในต่างประเทศ
ซึ่งถือเป็นระบบที่มีเสถียรภาพและมีชื่อเสียงอย่างมากในการบริหารจัดการข้อมูลเชิงวิศวกรรม
เพื่อสร้างความแม่นยำในการจัดเก็บและเข้าถึงโดยง่าย
โดยคำนึงถึงลูกค้าภายในและภายนอกให้เกิดประสิทธิภาพสูงสุด ความสามารถโดยรวมของ PDM
นอกจากจะช่วยจัดเก็บ ควบคุมข้อมูล บริหารและจัดการข้อมูลแล้ว
ด้วยความสามารถที่ถูกพัฒนาขึ้นมาเพื่อรองรับงานทางด้านวิศวกรรมโดยตรง
จึงมีระบบควบคุมการเดินเอกสาร (Workflow) เพื่อให้เกิดการทำงานร่วมกันอย่างมีประสิทธิภาพ
อีกทั้งยังมีระบบค้นหาข้อมูล หรือเอกสาร ที่มีประสิทธิภาพสูงอีกด้วย
และที่สำคัญยิ่งคือระบบความปลอดภัยของฐานข้อมูลซึ่งเป็นสิ่งที่สำคัญยิ่งภายในองค์กร
ด้านการทำงานร่วมกับคู่ค้าชั้นนำจากต่างประเทศนั้น
ทำให้งานด้านการพัฒนาผลิตภัณฑ์ก้าวไปข้างหน้าอย่างมาก
เพราะเป็นการเรียนรู้ของบุคลากรโดยตรงจากประสบการณ์ทำงานจริง

1.  กลยุทธ์ด้านการออกแบบและพัฒนาผลิตภัณฑ์ภายใน โดยคำนึงถึงปัจจัยต่าง ๆ ดังนี้

    -   PRODUCT RESEARCH
        มีการริเริ่มในความร่วมมือกับบริษัทฯผู้นำของโลกในต่างประเทศในธุรกิจประเภทเดียวกันในการทำวิจัยต่างๆเพื่อตอบสนองต่อการพัฒนาสินค้าและความรู้อย่างยั่งยืน
        และหาข้อมูลจากแหล่งข้อมูลในต่างประเทศ
        เพื่อให้ทราบถึงแนวคิดและวิธีการของการนำสินค้าไปใช้ในสถานการณ์ต่างๆ

    -   NEW PRODUCT DESIGN CONCEPT
        มีการปรับเปลี่ยนแนวความคิดในการออกแบบสินค้าเพื่อให้สามารถตอบสนองการทำงานจริงได้อย่างสูงสุด
        นั่นคือ (1) จะต้องเป็นเฟอร์นิเจอร์ที่สามารถเพิ่มศักยภาพการทำงานของผู้ใช้งาน (2)
        จะต้องสามารถช่วยเพิ่มประสิทธิภาพการจัดวางเฟอร์นิเจอร์ให้เกิดประโยชน์สูงสุดนั่นคือการประหยัดพื้นที่
        และ (3) จะต้องสามารถรองรับความก้าวหน้าของเทคโนโลยีต่างๆ
        ที่จำเป็นสำหรับการทำงาน

    -   COMMONALITY คือ การใช้องค์ประกอบของผลิตภัณฑ์ร่วมกัน (Common Parts)
        ในผลิตภัณฑ์ รุ่นต่าง ๆ ที่มีฟังก์ชันเหมือนหรือใกล้เคียงกัน เพื่อให้การผลิตสะดวก
        ลดเวลาในการปรับตั้งเครื่องมือเครื่องจักร

    -   INTERNATIONAL STANDARD OF ENGINEERING DATA AND DOCUMENT
        การควบคุมการทำเอกสารให้เป็นสากลเพื่อสามารถนำเอกสารแลวิธีการไปใช้ทำการผลิตได้ในต่างประเทศ

    -   DESIGN FOR MANUFACTURING (DFM) คือ
        การออกแบบผลิตภัณฑ์และองค์ประกอบของผลิตภัณฑ์ให้มีขั้นตอนในการผลิตง่าย สะดวก
        และมีคุณภาพ เพื่อลดปริมาณของข้อบกพร่องในสายการผลิต

    -   VALUE ENGINEERING (VE) หรือ วิศวกรรมคุณค่า คือ
        การศึกษาเชิงวิศวกรรมเพื่อให้เกิดคุณค่าต่อผลิตภัณฑ์ในรูปแบบหรือแง่มุมของการลดต้นทุน
        ขณะเดียวกันผลิตภัณฑ์ยังคงความสามารถ ในการทำงานได้เหมือนเดิม หรือ ดีกว่าเดิม
        ทั้งนี้ เพื่อให้ผู้บริโภคสามารถจ่ายเงินได้คุ้มค่ามากขึ้น
        และเพิ่มศักยภาพของบริษัทในการแข่งขันในเรื่องราคาอีกด้วย

  กลยุทธ์ด้านคู่ค้าทางธุรกิจ (Strategic Partnership and Strategic Alliances)
  บริษัทยังคง ให้ความสำคัญกับการสร้างความสัมพันธ์กับคู่ค้าทางธุรกิจเหมือนกับปีที่ผ่านมา
  เพื่อที่จะสามารถเป็นผู้นำในด้าน Total Office Solutions
  ทั้งตลาดในประเทศและต่างประเทศ เนื่องจากการรวมความเชี่ยวชาญ
  ของคู่ค้าในแต่ละประเภทไว้ในที่แห่งเดียวนั้นจะสามารถเติมเต็มความพึงพอใจของลูกค้า
  และทำให้ การดำเนินธุรกิจของบริษัทและบริษัทคู่ค้ามีการเติบโตไปพร้อม ๆ กัน ตามหลักการ
  “WIN-WIN STRATEGIC APPROACH”

1.  กลยุทธ์ด้านคู่ค้าทางธุรกิจ (Strategic Partnership and Strategic Alliances)

  บริษัทยังคงให้ความสำคัญกับการสร้างความสัมพันธ์กับคู่ค้าทางธุรกิจเหมือนกับปีที่ผ่านมา
  เพื่อที่จะสามารถเป็นผู้นำในด้าน Total Office Solutions
  ทั้งตลาดในประเทศและต่างประเทศ เนื่องจากการรวม
  ความเชี่ยวชาญของคู่ค้าในแต่ละประเภทไว้ในที่แห่งเดียวนั้นจะสามารถเติมเต็มความพึงพอใจของลูกค้า
  และทำให้การดำเนินธุรกิจของบริษัทและบริษัทคู่ค้ามีการเติบโตไปพร้อม ๆ กัน ตามหลักการ
  “WIN-WIN STRATEGIC APPROACH”